b'\n_START_ARTICLE_\nWade Load\n_START_SECTION_\nOm Wade\n_START_PARAGRAPH_\nWade er et ti\xc3\xa5rig geni som styrer Kim Possibles nettside, forsyner henne med nytt utstyr, og gir henne oppdrager via Kimmunikatoren. Siden han er et geni, fullf\xc3\xb8rte han high school og college p\xc3\xa5 cirka \xc3\xa5tte m\xc3\xa5neder. Han tilbringer tiden foran datamaskinen p\xc3\xa5 rommet sitt, med lysene av. Han drikker tydeligvis mye brus, siden han ofte slurper i seg ett eller annet n\xc3\xa5r han snakker med Kim.\n_START_SECTION_\nGenerell informasjon\n_START_PARAGRAPH_\nWade forlater nesten aldri rommet, han sier at han hater \xc3\xa5 v\xc3\xa6re ute, og kommuniserer vanligvis med Kim og Ron gjennom Kimmunikatoren, som han laget selv. Wade har ogs\xc3\xa5 dukket opp som hologram, i et virtuelt virkelighetsspill, som en robot (Wadeboten) og har kommunisert gjennom en hagenisse._NEWLINE_Kim og Ron har kun m\xc3\xb8tt Wade ansikt til ansikt to ganger; en gang m\xc3\xa5tte han forlate rommet for \xc3\xa5 hevne seg p\xc3\xa5 Team Impossible, som hadde \xc3\xb8delagt hele datasystemet hans. Den andre gangen var i en alternativ fremtid i filmen Kim Possible \xe2\x80\x93 I tide og utide (A Sitch in Time). Wade var da motstandsleder etter at Shego hadde overtatt verden._NEWLINE_Man kan kanskje ogs\xc3\xa5 regne et hologram og deltakelse i et virtuelt virkelighetsspill som personlig opptreden.'